Édouard Caillau

Édouard Caillau, okzitaniera arautuan Calhau,Miquèu Groscaudek Dictionnaire étymologique des noms de famille gascons-en (Radio País, 1992, Paue) calhau hitzak "harri" dela azaltzen du; oso biarriztarra den antzeko beste kontzeptu bat ere izan daiteke, hriaren parean dauden haitzak edo uhartetxoak izendatzeko balio baitezake. (Biarritz 1924ko martxoaren 1a - Biarritz? 1990eko martxoaren 15a) euskal aktore eta umorista zen; adopzioz belgikartzat jotzen da sarritan, hala ere jaiotzaz eta beste arlo batzuetan hiri lapurtarrarekin harreman zuzena izan zuen.

 Bruselako Gaity 
Adopzioz belgikarra dela esan ohi da Bruselako Le Gaity edo Chez Paul au Gaity izeneko kabareteko animatzailea izan zelako eta bertan, bereziki Schaarbeek aldiriko udalerrian, urte luzeetan (40tik goraErreferentzia lesoir.ben.) bizi izan zelako.

Théâtre de la Gaîté izenekoaren sotoetan zegoen agertoki hori; antzokiarekin batera ateak itxi zituen behin betiko 1982ko ekainean arrazoi ekonomikoengatik.

Édouard Caillau lokalaren animatzailea izan zen; 1970eko hamarkadan RTB telebista publikoan ematen zen Chansons à la carte saioan askotan agertzeak famatu bihurtu zituen bai bera bai kabareta. Madame la Baronne de la Tronche en Biais ezizena hartzen zuen Sim aktorearekin egiten zituen duo komikoak Henri Segersen agindupean.

Belgikan saritu zuten 1990ean (ikus 3. erreferentzia); 1988an meritu nazionaleko frantses domina ere eman ziotenBerria lesoir.ben.

 Filmografia 
 Filmak 
 1969: Bruno, l'enfant du dimancheNederlanderaz (Bruno of de zondagsvader) eta ingelesez (Sunday's Child, Erresuma Batuan) ere emana.. Zuzendaria: Louis Grospierre.
 1971: Franz. Zuzendaria: Jacques Brel.
 1973: Le Far-WestIngelesez Far West AEBetarako.Filma filmsdefrance.comen.. Zuzendaria: Jacques Brel.

 Telebistarako 
 1962: L'escarpolette, minitelesaila.
 1970: Musique s'il vous plaît sailaren lehen episodioa, maiatzaren 26koa. Umorezkoa.

 Biarritz gogoan 
1959tik Biarritz Brusela ondoko ElseneNederlanderazko jatorrizko lekuizena; frantsesez Ixelles; Biarritzen antzeko ezaugarriak ditu, alde "noble" ugari baina baita Matonge kongoar komunitatearen auzoa ere. udalerriarekin senidetuta dago. Proposamena luzatzen hiru lagunek izan zuten zerikusia: André Dassary kantari biarriztarra (oso arrakastatsua Belgikan), Tony Vanden Bosch (emazte euskalduna zuen Elseneko merkataria) eta Caillau bera, Brusela aldean luzaro bizi izan zenaUrteurrena Elseneko udal aldizkarian, 4-5. or.; aktorea azpimarratzen dute bultzada egiteko orduanCaillau nabaritua senidetzea bultzatzeko orduan..

Sorterrian badago bere omenezko monumentu xume bat Jean-Baptiste Lassalle plazan, Euskaldunen Kostaldearen gainean Bibi-Beaurivage auzoan; 1992an ezarri zutenBiarrizko eskulturei buruzko web orria. eta Christiane Giraud uztariztarrak egina da. Bertako parketxoan aritu ohi zen Sport-boules izeneko jokoan"Bola lyondar" izenez ere ezaguna, petankaren antzekoa da.. Édouard Caillau humoriste idatzita dauka eta kirol honetan baliatzen diren bola batzuk ditu barnean.

 Erreferentziak 

 Ikus, gainera 
 André Dassary

 Kanpo loturak 

   Caillauren lanak IMDb edo Internet Movie Databasen.
  Canneseko Zinemaldiko bere esku hartze bakarraren fitxa.
  Sim lankidearen heriotza francesoir.fr.en.
  Rock en Belgique lanean bere argazkia beste batzuen artean.
  Gaity kabaretaz kontakizuna.

Kategoria:Biarriztarrak
Kategoria:Lapurdiko aktoreak
Kategoria:Euskal Herriko umoristak
Kategoria:Belgikako aktoreak